გუანააკაბიბესის ნახევარკუნძული
გუანააკაბიბესის ნახევარკუნძული (ესპ. Península de Guanahacabibes) — ნახევარკუნძული კუბის დასავლეთ ნაწილში. მდებარეობს პინარ-დელ-რიოს პროვინციაში. ნახევარკუნძულზე მდებარეობს კუბის უკიდურესი დასავლეთი წერტილი — სან-ანტონიოს კონცხი. 1987 წლიდან ნახევარკუნძულზე მდებარე გუანააკაბიბესის ეროვნული პარკი იუნესკომ გამოაცხადა ბიოსფერულ ნაკრძალად. სანაპირო წყლებში გვხვდება ლანგუსტი და ქორჭილა. ჩრდილოეთით გახსნილა მექსიკის ყურისკენ, რაც განაპირობებს გუანააკაბიბესის რაიონში ძლიერი ქარიშხლების არსებობას. 2004-2005 წწ. გუანააკაბიბესის ნახევარკუნძულთან დაფიქსირდა არაერთი ძლიერი ქარიშხალი.